जननिर्वाचित पहिलो प्रधानमन्त्री बिपी कोइरालाले ८ वर्षको जेल जीवनपछिको ८ वर्षे भारत निर्वासन परित्याग गर्दै २०३३ साल पुस १६ गते दक्षिणबाट नेपालको राष्ट्रियतामाथि खतरा छ भन्दै वक्तव्य जारी गरी मेलमिलापको नीति लिएर नेपाल प्रवेश गरेको प्रसंग ऐतिहासिक दस्तावेजको अंग बनेको उल्लेख्य छ । प्रजातान्त्रिक शक्तिसंग सहकार्य गरी संसदीय व्यवस्थाको पुनर्थापन गर्दै गणतन्त्रसम्मको छलाङ् मार्ने पुष्पलालको विचारले उहाँको अवशानपछि मूर्त रूप लिएको प्रतीत भए पनि अहिलेको कम्युनिष्ट सरकारका नीति, कार्यक्रम र शासकीय शैली भिन्न स्वरूप र गतिमा रहेको आम बुझाइ छ ।
